OpenLLM-France/wikimedia huggingface dataset:
# Mitologia àrab

La mitologia àrab comprèn les creences antigues dels àrabs. Abans de l'arribada i codificació inicial de l'islam a la Península Aràbiga l'any 622 de l'era cristiana, any 1 del calendari islàmic, el centre físic de l'islam, la Kaba de la Meca, no tan sols contenia l'únic símbol de Déu, tal com ho fa ara, sinó que estava coberta de símbols que representaven una miríada de dimonis, genis, semidéus i altres criatures variades que mostraven l'ambient profundament politeista de l'Aràbia preislàmica. Es pot inferir d'aquesta pluralitat un context excepcionalment ampli en el que la mitologia va poder aflorar. Els símbols foren destruïts el 630 a rel de la conquesta de La Meca de Mahoma.

## Referències

* ↑ Belting, Hans. Florencia y Bagdad: Una historia de la mirada entre Oriente y Occidente (en castellà). Akal, 2012, p. 53. ISBN 8446030586.

## Vegeu també

* Dhul Jolosa
# Moho Tani

Moho Tani (també Mohotani o Motane) és una illa de les Marqueses, situada en el grup sud de l'arxipèlag, a 15 km al sud-est d'Hiva Oa.

## Geografia

L'illa és petita, amb una superfície de 15 km². És d'origen volcànic, amb penya-segats a la costa i suaus ondulacions a l'interior. És descrita per alguns navegants com el llom d'una balena. L'altitud màxima és de 520 m.
Antigament havia sigut habitada, però avui és deshabitada, depenent de la comuna associada d'Atuona de l'illa Hiva Oa. La vegetació ha sigut destruïda pels ramats en estat salvatge de cabres i ovelles. El 1992 va ser declarada reserva natural.

## Història

Va ser descoberta per Álvaro de Mendaña y Neira, el 1595, i l'anomenà San Pedro, ja que era la vigília de Sant Pere ad Vincula, onomàstica del pilot major Pedro Fernández de Quirós i del coronel Pedro Merino.
# Mohammed Ali Tewfik

El príncep Mohammed Ali Tewfik (9 de novembre de 1875 - Lausana, Suïssa, 18 de març de 1955) va ser hereu d'Egipte en dues ocasions: durant el període de 1892 a 1899 i el de 1936 a 1952.
Fill del kediv Muhammad Tewfik Paixà i el germà més jove d'Abbas II. Va perdre els drets al tron quan va néixer el qui seria Fuad II. Va ser regent en nom d'aquest però el cop d'estat de Gamal Abdel Nasser i la resta dels membres del grup del Moviment d'Oficials Lliures va donar per acabada la monarquia a Egipte. La resta de la seva vida la va passar a Suïssa.
# Torre Baró (Pont de Montanyana)

Torre Baró és un despoblat del municipi d'El Pont de Montanyana, a la comarca de l'Alta Ribagorça, actualment dins de la província d'Osca.

## Referències

* ↑ «Torre Baró, entre Viacamp y Puente de Montañana», 08-11-2015. [Consulta: 5 setembre 2020].
# Molde Fotballklubb

El Molde Fotballklubb és un club de futbol noruec de la ciutat de Molde.

## Història

Va ser fundat el 19 de juny de 1911. El seu primer nom fou International. La seva millor etapa la va viure als anys 2010, en la que aconseguí tres lligues noruegues.

## Palmarès

* Lliga noruega de futbol:
** 2011, 2012, 2014, 2019, 2022
* Copa noruega de futbol:
** 1994, 2005, 2013, 2014

## Entrenadors

* Kjell Jonevret, entrenador 2007-2010
* Uwe Rösler, entrenador 2010
* Ole Gunnar Solskjær, entrenador 2011-2014, 2015-
* Tor Ole Skullerud, entrenador 2014-2015

## Jugadors destacats

| Amb més partits Jugadors amb més partits a la màxima categoria. JugadorAnysPartits Daniel Berg Hestad1993-2002, 2005-2016473 Magne Hoseth1999-2004, 2006-2014260 Ulrich Møller1980-1994250 Stein Olav Hestad1971-1989249 Trond Strande1991-2007238 Morten Bakke1991-2001235 Vegard Forren2007-2013, 2013-present231 Mattias Moström2007-present220 Petter Rudi1991-2006199 Knut Olav Rindarøy2004-present197 Actualitzat: 10 Abril 2016 | Amb més gols Jugadors amb més gols. JugadorAnysGols Magne Hoseth1999-2004, 2006-201484 Daniel Berg Hestad1993-2002, 2005-201679 Jan Fuglset1973-198257 Ole Bjørn Sundgot1991-199947 Andreas Lund1996-200042 Odd Inge Olsen1996-200141 Øystein Neerland1987-199335 Pape Paté Diouf2006-2011, 2012, 2014-present34 Ole Gunnar Solskjær1995-199631 Bernt Hulsker1999-200431 Åge Hareide1975-198731 Actualitzat: 18 Setembre 2015 |

## Referències

* ↑ «Molde Fotballklubb - Klubbfakta» (en noruec). Molde FK. Arxivat de l'original el 11 de setembre 2011. [Consulta: 23 juliol 2011].
* ↑ «MFK-historie: 1900-1911 - Den første spilleaften i Molde Fotballklubb» (en noruec). Molde FK. Arxivat de l'original el 29 de juny 2011. [Consulta: 26 setembre 2011].
* ↑ «MFK-historie: 1912 - Klubben får navn» (en noruec). Molde FK. Arxivat de l'original el 29 de juny 2011. [Consulta: 26 setembre 2011].
* ↑ «Kort historie» (en noruec). MFKweb.org. [Consulta: 26 setembre 2011].
* ↑ «Norway - List of Champions». RSSSF. [Consulta: 9 abril 2017].
* ↑ «Spillere med minst 100 kamper for Molde i toppdivisjonen» (en noruec). MFKweb.org, 29-11-2011. [Consulta: 23 gener 2012].
* ↑ «Spillere med minst 10 mål for Molde i toppdivisjonen» (en noruec). MFKweb.org, 29-11-2011. [Consulta: 23 gener 2012].

## Enllaços externs

* Web oficial
* MFKWeb
* Tornekrattet
# Torre Nova de Salou

La Torre Nova de Salou és un monument del municipi de Salou (Tarragonès) declarat bé cultural d'interès nacional.

## Descripció

Torre de planta hexagonal, arran de mar, del segle xvii. Els murs de la torre Nova s'obren en talús a la part baixa. La porta se situa a la zona superior, i és accessible des d'una escala i un pontet. A la part baixa estava l'habitació per als soldats i la cisterna. A dalt hi ha la cambra per a l'oficial, el magatzem de pólvora i la plaça d'armes.
La torre és curiosa perquè és de les poques de la comarca del Tarragonès que té forma nova. Era més aviat un punt de guaita al cim del promontori.

## Història

La fortalesa de Salou havia estat destruïda el 1649. Encara amb un punt de guaita, la inseguretat a la costa continuava. Els pescadors no gosaven ormejar per por de caure captius i els camps en aquesta època seguien essent erms. La situació seguia essent greu.
Els habitants de Vila-seca i Salou havien adreçat una súplica a la reina, on sol·licitaven permís per a construir una atalaia. A l'arxiu municipal de Vila-seca i Salou es conserva una carta copiada on la reina adreça una carta al capità general de Catalunya, Vicent Gonzaga, on li exposava els fets precedents i li ordenava la concessió del permís consegüent.
El 1666 a un altre document de la mateixa procedència -amb data de 10 de desembre- hi ha la llicència per a construir la Torre al lloc que oportunament fos assignat. Als costos, a càrrec dels constructors, figuren els noms de Carles II i Marina d'Àustria. No s'especifica el nom exacte de la construcció.
Emili Morera suposa que es tracta de la torre que estava situada al Llatzeret entre els Pilons i la Platja dels capellans. A la seva obra es pot veure un mapa de situació i uns perfils i plànols realitzats per l'enginyer Miquel Martin el 1743.

## Referències

* 1 2 3 4 5 6 7 8 9 «Torre Nova de Salou». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 abril 2013].

## Enllaços externs

* «Torre Nova de Salou». Mapa de recursos culturals. Diputació de Tarragona.
# Tighirt

Tighirt (en àrab تيغيرت, Tīḡīrt; en amazic ⵜⵉⵖⵉⵔⵜ) és una comuna rural de la província de Sidi Ifni, a la regió de Guelmim-Oued Noun, al Marroc. Segons el cens de 2014 tenia una població total de 6.606 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Molare

Molare és un municipi situat al territori de la província d'Alessandria, a la regió del Piemont (Itàlia).
Limita amb els municipis de Cassinelle, Cremolino, Ovada, Ponzone, Rossiglione i Tiglieto.
Pertanyen al municipi les frazioni de Madonna delle Rocche, Olbicella, San Luca, Albareto i Battagliosi.

## Galeria fotogràfica

* Palau del Comte Tornielli
* Església de Sant Urbà
* Castell Gajoli Boidi
* Santuari dei Nostra Senyora de la Roca
# Montadito

La barqueta, dita montadito o simplement montado, és una llesca feta amb un tipus de pa de barra molt petit que se sol anomenar de la mateixa manera. Són molt estesos i coneguts a Espanya, que té una gran tradició des dels segles XV o XVI a «muntar» viandes sobre el pa.
La cultura del montadito és anterior a les del sandvitx i l'entrepà. Popularment, de vegades s'ha traduït, de manera incorrecta, com a muntadet. Una altra traducció no arreplegada podria ser un mosset, de l'expressió valenciana fer un mosset, que vol dir fer un menjar lleuger o una picadeta.

## Referències

* ↑ «barqueta - Cercaterm». TERMCAT, Centre de Terminologia, 06-09-2024. [Consulta: 6 setembre 2024].
* ↑ «El producto» (en castellà). Arxivat de l'original el 1 de maig 2018. [Consulta: 25 octubre 2018].
* ↑ Serra, Màrius. «Les "motacions" de "muntadets", segons Màrius Serra». 3Cat, 24-10-2018. [Consulta: 6 setembre 2024].
* ↑ «Diccionari normatiu valencià». Acadèmia Valenciana de la Llengua, 06-09-2024. [Consulta: 6 setembre 2024].

## Vegeu també

* Tapa
* Entrepà
* Canapè
* Torrada
# Terry (Mississipi)

Terry és una població dels Estats Units a l'estat de Mississipi. Segons el cens del 2000 tenia 664 habitants.

## Demografia

Segons el cens del 2000, Terry tenia 664 habitants, 263 habitatges, i 181 famílies. La densitat de població era de 111 habitants per km².
Dels 263 habitatges en un 35,4% hi vivien nens de menys de 18 anys, en un 49,4% hi vivien parelles casades, en un 15,6% dones solteres, i en un 30,8% no eren unitats familiars. En el 26,6% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,1.
Per edats la població es repartia de la següent manera: un 27,7% tenia menys de 18 anys, un 7,8% entre 18 i 24, un 28,8% entre 25 i 44, un 20,6% de 45 a 60 i un 15,1% 65 anys o més.
L'edat mediana era de 37 anys. Per cada 100 dones de 18 o més anys hi havia 84,6 homes.
La renda mediana per habitatge era de 30.192 $ i la renda mediana per família de 35.875 $. Els homes tenien una renda mediana de 25.781 $ mentre que les dones 24.167 $. La renda per capita de la població era de 19.011 $. Entorn del 17% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Terry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Terry». American Fact Finder. Oficina del Cens dels Estats Units, 12-01-2010.
# Terry (Montana)

Terry és una població dels Estats Units a l'estat de Montana. Segons el cens del 2000 tenia 611 habitants.

## Demografia

Segons el cens del 2000, Terry tenia 611 habitants, 294 habitatges, i 171 famílies. La densitat de població era de 332,3 habitants per km².
Dels 294 habitatges en un 18,7% hi vivien nens de menys de 18 anys, en un 53,1% hi vivien parelles casades, en un 3,7% dones solteres, i en un 41,5% no eren unitats familiars. En el 39,1% dels habitatges hi vivien persones soles el 23,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,62.
Per edats la població es repartia de la següent manera: un 17,2% tenia menys de 18 anys, un 3,6% entre 18 i 24, un 15,1% entre 25 i 44, un 32,9% de 45 a 60 i un 31,3% 65 anys o més.
L'edat mediana era de 53 anys. Per cada 100 dones de 18 o més anys hi havia 93,9 homes.
La renda mediana per habitatge era de 25.294 $ i la renda mediana per família de 34.531 $. Els homes tenien una renda mediana de 25.938 $ mentre que les dones 21.538 $. La renda per capita de la població era de 15.093 $. Aproximadament el 3,5% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Terry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Terry». American Fact Finder. Oficina del Cens dels Estats Units, 12-01-2010.
# Hemiancistrus aspidolepis

Hemiancistrus aspidolepis és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 40 cm de longitud total.

## Distribució geogràfica

Es troba a Sud-amèrica: Panamà.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2 . 1-112.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Günther, A. 1867. On the fishes of the states of Central America, founded upon specimens collected in fresh and marine waters of various parts of that country by Messrs. Salvin and Godman and Capt. J. M. Dow. Proceedings of the Zoological Society of London. 1866 (pt 3): 600-604.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Barbacoll negre frontblanc

El barbacoll negre frontblanc (Monasa morphoeus) és una espècie d'ocell de la família dels bucònids (Bucconidae) que habita la selva humida i altres formacions boscoses de l'est d'Hondures, Panamà, nord i sud-est de Colòmbia, sud de Veneçuela, est del Perú, nord de Bolívia i oest i est del Brasil.
# Barranc dels Clops

El barranc dels Clops és un barranc antigament afluent del riu de Carreu, però d'ençà la construcció del pantà de Sant Antoni, actualment aiguavessa en el pantà, és a dir, a la Noguera Pallaresa. Discorre pel terme de Conca de Dalt, al Pallars Jussà, dins dels antics termes d'Hortoneda de la Conca i d'Aramunt.
Es forma a ponent de la Serra de Sant Esteve i del poble de Pessonada, dins de l'antic terme d'Hortoneda de la Conca, des d'on davalla cap al sud-oest, per adreçar-se al pantà de Sant Antoni, a l'oest del poble d'Aramunt, a la cua del pantà que correspon al riu de Carreu.
Un cop ha entrat a l'antic terme d'Aramunt, en el tram final i pla del seu recorregut, rep per l'esquerra el barranc de les Cadolles. Poc després deixa a la dreta -nord- la Borda de Miquel i la Casanova, mentre que a l'esquerra -sud- queden el poble actual d'Aramunt (les Eres) i la Borda de Queralt.

## Enllaços externs

* Institut Cartogràfic de Catalunya
# Barranc dels Escallissos

El Barranc dels Escallissos és un corrent fluvial de la Noguera, que neix al Montsec de Rúbies i desemboca al barranc de la Salada.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Hexosamina

Una hexosamina es un aminosucre creat per addició d'un grup funcional d'amina a una hexosa. Les hexosamines es troben a la natura, lliures o conjugades, tant en teixits i fluids d'organismes animals superiors com en productes de certs bacteris. La llet de mamífers conté hexosamines. La closca d'insectes està feta de quitina, que és un polímer format a partir de N-acetil-glucosamina.
Algunes hexosamines:
* Fructosamina (basat en la fructosa)
* Galactosamina (basat en la galactosa)
* Glucosamina (basat en la glucosa)
* Mannosamina (basat en la mannosa)

## Referències

* ↑ «Hexosamines» (en anglès). MeSH Descriptor Data 2022. National Library of Medicine, 30-06-2021. [Consulta: 16 gener 2022].
* 1 2 «Hexosamine : définition et explications» (en francès). Aquaportail. [Consulta: 16 gener 2022].
# Badia Esperança

La Badia Esperança a la península Trinity, té 5 km. de llarg i 3 km. d'ample, situada a prop de la punta de la Península Antàrtica i davant de l'estret Antàrtic.
La badia va ser descoberta el 15 de gener de 1902 per l'expedició Antàrtica Sueca sota comandament d'Otto Nordenskiöld, qui la va anomenar així en commemoració de l'hivern que van passar a prop d'aquest punt en Johan Gunnar Andersson, S.A. Duse, Toralf Grunden, i José María Sobral, quan el seu vaixell (Antarctic) el va aixafar el gel i es va enfonsar. Varen ser rescatats per la corbeta argentina Uruguay. Encara són visibles les ruïnes d'una cabana de pedra construïda pels membres de l'expedició.
L'antiga base britànica "D" es va establir a la badia el 1945. Es va cremar parcialment el 1948 i la van tancar el 1964. El 8 de desembre de 1997 la British Antarctic Survey va transferir la base a l'Uruguai, qui la reanomenava com a Estació científica Uruguaiana Antàrctica Teniente Ruperto Elichiribehety.
L'actual base argentina, base Esperanza va ser establerta el 1952. Té una ampla presència militar de l'exèrcit Argentí i inclou una colònia amb famílies. Les instal·lacions de la base han desplaçat en part, una rocassa de pingüí. El 1978 va néixer Emilio Marcos Palma, fill d'un oficial naval argentí, i que és considerat el primer ésser humà nascut a l'Antàrtida.
Badia Esperança va ser també escenari del primer incident amb trets a l'Antàrtida el 1952 quan una patrulla de costa argentina va disparar amb una metralladora per sobre dels caps d'un equip de la British Antarctic Survey que descarregaven subministraments del John Biscoe. Posteriorment, els argentins varen demanar disculpes diplomàtiques, argumentant que hi havia hagut un malentès i que el comandant militar argentí de terra havia excedit la seva autoritat.

## Referències

* Antàrtida. Sydney: Reader's Digest, 1985, pàg. 156-157.
* Child, Jack. Antàrtida i Geopolítica de Sud-Americà: Lebensraum congelat. Nova York: Praeger Publishers, 1988, pàg. 73.
* Lonely Planet, Antàrtida: Equipament de Supervivència de Viatge de Lonely Planet, Oakland, CA: Publicacions de Lonely Planet, 1996, 302-304.
* Stewart, Andrew, Antàrtida: Una Enciclopèdia . Londres: McFarland i cia., 1990 (2 volums), pàg. 469.
* Fundació de Ciència Nacional dels EUA, Noms Geogràfics de l'Antàrtida, Fred G. Alberts, edició. Washington: NSF, 1980.

## Enllaços externs

* Estació de la badia Esperança British Antarctic Survey Arxivat 2005-03-12 a Wayback Machine.
# Badia Disenchantment

La badia Disenchantment (en anglès Disenchantment Bay) és un cos d'aigua que s'estén 16 quilòmetres cap al sud-oest des de la boca del fiord Russell fins a la punta Latouche, a la capçalera de la badia Yakutat, a l'Estat d'Alaska, als Estats Units d'Amèrica.
Alessandro Malaspina la va anomenar "Puerto del Desengaño" el 1792, en comprovar que la badia no era l'entrada al llegendari pas del Nord-oest. Malaspina va navegar fins a l'illa Haenke, abans de descobrir el pas bloquejat pel gel.
Durant el terratrèmol del 10 de setembre de 1899, diversos trams de la badia van tenir un desplaçament de fins a 14 metres, el desplaçament més gran vertical registrat per un terratrèmol.

## Referències

* ↑ 1421472 U.S. Geological Survey Geographic Names Information System: Disenchantment Bay (en anglès)
* ↑ Lane, F.W. The Elements Rage (David & Charles 1966), p.176n.
# Bany maria

El bany maria és una tècnica utilitzada a la indústria (farmacèutica, cosmètica, d'aliments i conserves), en laboratoris de química i a la cuina per conferir temperatura uniforme a una substància líquida o sòlida o per escalfar-la lentament, submergint el recipient que la conté en un altre més gran amb aigua que es porta a, o està en ebullició.
La invenció del bany maria s'atribueix a l'alquimista egípcia Maria d'Alexandria (s. III), la primera alquimista coneguda. Però fins a començaments del segle xiv no apareix esmentada per escrit en llatí amb el nom Balneum Mariae, dins l'obra Rosarium (sovint erròniament atribuïda al metge catalanopalant Arnau de Vilanova). Tanmateix, la tècnica ja era coneguda d'uns segles abans (Hipòcrates i Teofrast).
S'acostuma a utilitzar com a mètode de conservant en fer conserves, melmelades i altres preparats de cuina.

## Referències

* ↑ Hermann Kopp. Beiträge zur Geschichte der Chemie. Vieweg, 1869, p. 405–.
* ↑ Renata Baruffi. Cucina mediterranea. la storia nel piatto. Renata Baruffi, 11 març 2013, p. 369–. ISBN 978-88-6755-676-2.
* ↑ von Lippmann, Edmund Oscar. Entstehung und Ausbreitung der Alchemie (en alemany). Springer, 1919, p. 50 [Consulta: 23 maig 2023]. «Unter den von Maria erfundenen oder benützten Vorrichtungen führen ihre Schriften gerade eine nicht auf, die viele Forscher als ganz sicher von ihr herrührend ansahen, weil sie u. a. auch die Bezeichnung "Balneum Mariao" (bain Marie, Marienbad) trägt; hierbei hat jedoch eine zwar naheliegende, aber unzutreffende Etymologie irregeleitet, denn das Wasser bad war bereits viele Jahrhunderte vor Mabia wohlbekannt (so schon Hippokrates und Theophrastos), und verdankt seinen Namen anscheinend der Verkettung einer Reihe ganz femliegender Umstände, die mit der Tätigkeit der Chemikerin Maria erst nachträglich in angeblichen Zusammenhang gebracht wurden»

## Vegeu també

* Cocció al vapor